ਕਾਮਰੇਡ ਰਾਜ ਕੁਮਾਰ
ਕਾਮਰੇਡ ਰਾਜ ਕੁਮਾਰ ਧਾਰੀਵਾਲ ( ?- 20 ਅਕਤੂਬਰ 2017) ਭਾਰਤੀ ਕਮਿਊਨਿਸਟ ਪਾਰਟੀ ਅਤੇ ਅਮਨ ਲਹਿਰ ਦੇ ਆਗੂ ਸਨ। 1972 ਤੋਂ 1978 ਅਤੇ 1980 ਤੋਂ 1985 ਦੋ ਵਾਰ ਪੰਜਾਬ ਦੇ ਜ਼ਿਲ੍ਹਾ ਗੁਰਦਾਸਪੁਰ ਦੇ ਹਲਕਾ ਧਾਰੀਵਾਲ ਤੋਂ ਪੰਜਾਬ ਵਿਧਾਨ ਸਭਾ ਦੇ ਮੈਂਬਰ ਰਹੇ ਹਨ। ਵਿਧਾਇਕ ਬਣਨ ਤੋਂ ਪਹਿਲਾਂ ਉਹ ਨਗਰ ਕੌਂਸਲ ਧਾਰੀਵਾਲ ਦੇ ਪ੍ਰਧਾਨ ਵੀ ਰਹੇ। ਕਾਮਰੇਡ ਰਾਜ ਕੁਮਾਰ ਮਜ਼ਦੁਰ ਜਮਾਤ ਵਿੱਚ ਬਹੁਤ ਹੀ ਹਰਮਨ ਪਿਆਰੇ ਸਨ। ਧਾਰੀਵਾਲ ਦੀ ਵੂਲਨ ਮਿਲ ਦੀ ਮਜਦੂਰ ਯੁਨੀਅਨ ਦੇ ਵੀ ਉਹ ਕਈ ਸਾਲ ਪ੍ਰਧਾਨ ਰਹੇ।

ਕਾਮਰੇਡ ਰਾਜ ਕੁਮਾਰ ਨੇ ਮੁਲਕ ਦੀ ਵੰਡ ਵੇਲੇ ਮੁਸਲਮਾਨਾਂ ਨੂੰ ਬਚਾਉਣ ਅਤੇ ਸਰਹੱਦ ਪਾਰ ਕਰਵਾਉਣ ਲਈ ਜਾਨ ਜੋਖਮ ਵਿੱਚ ਪਾ ਕੇ ਕੰਮ ਕੀਤਾ ਸੀ। ਦੇਸ਼ਾਂ ਵਿੱਚਕਾਰ ਅਮਨ ਤੇ ਦੋਸਤੀ ਲਈ ਵੀ ਉਹਨਾਂ ਦਾ ਕੰਮ ਉਘਾ ਸੀ। ਪਹਿਲਾਂ ਉਹ ਇਸਕਸ (ਹਿੰਦ-ਰੂਸ ਮਿੱਤਰਤਾ ਸਭਾ) ਪੰਜਾਬ ਦੇ ਆਗੂ ਸਨ ਅਤੇ ਫਿਰ ਇੰਡੀਅਨ ਸੁਸਾਇਟੀ ਫਾਰ ਕਲਚਰਲ ਕੋਆਪਰੇਸ਼ਨ ਐਂਡ ਫਰੈਂਡਸ਼ਿਪ (ਇਸਕਫ) ਦੇ ਰਾਸ਼ਟਰ ਪਧਰ ਦੇ ਆਗੂ ਰਹੇ।

ਹਵਾਲੇ

ਭਾਰਤੀ ਕਮਿਊਨਿਸਟ ਪਾਰਟੀ
ਪੰਜਾਬ, ਭਾਰਤ ਤੋਂ ਭਾਰਤੀ ਕਮਿਊਨਿਸਟ ਪਾਰਟੀ ਦੇ ਸਿਆਸਤਦਾਨ